stanford-oval/wikipedia huggingface dataset:
מפת אתר
מפת אתר בפורמט XML

google הציגה את אתר מפות האתר, המכיל את המפות בפורמט XML כדי שמפתחי אתרי אינטרנט יוכלו לפרסם את רשימת הקישורים מהאתרים אותם הם בונים. ההנחה הבסיסית היא שישנם אתרים בעלי מספר גדול של דפי אינטרנט דינמיים אשר ניתן לגשת אליהם אך ורק דרך כניסה דרך טפסים/משתמשים ספציפיים.
בעזרת שימוש בקובצי מפת האתר ניתן ללמד מנוע חיפוש איך למצוא את אותם הדפים.
מנועי החיפוש Google,MSN,Yahoo ו - Ask, תומכים באופן משותף בפרוטוקול מפת האתר.
מפני שמנועי החיפוש Google‏, MSN‏, Yahoo ו-Ask משתמשים באותו הפרוטוקול, אתר אשר מכיל מפת אתר מאפשר לארבעת מנועי החיפוש הגדולים ביותר גישה עדכנית לכלל הדפים שבאותו האתר.
מפת אתר XML אינה מבטיחה במאת האחוזים שמנועי החיפוש אכן ימפו את כל הדפים באתר זהו מנגנון ספציפי לכל מנוע חיפוש אף זוהי הדרך הטובה ביותר להגדיל את הסיכויים שכל הדפים באתר ספציפי ימצאו כאשר נחפש אותם בעזרת מנוע חיפוש.
ניתן להוסיף פרטי מידע במפת האתר על מנת להקל על מנועי החיפוש וכדי לוודא שהמידע עדכני. להלן מספר פרטי מידע שניתן להוסיף במפת האתר:
תדירות שינוי המידע באתר ביחס לעמוד ספציפי - כל עמוד באתר עשוי להתעדכן ברמת תדירות שונה.
תאריך עדכון אחרון של כל עמוד באתר.
מידרג החשיבות של כל עמוד באופן יחסי לשאר העמודים באותו האתר.
לקריאה נוספת

Peter Morville, Information Architecture on the World Wide Web, Feb 1998. pp:58.
ניקו לדניס

| --- | --- |
אין תמונה חופשית
 לידה:  22 באפריל 1934 טנגניקה, האימפריה הבריטית 
 פטירה:  10 בספטמבר 2023 (בגיל 89) 
 השכלה:  Nairobi School, אוניברסיטת וסטמינסטר, בית הספר לכלכלה של לונדון, אוניברסיטת האל 
 
ניקו לדניס (באנגלית: Nico Ladenis;‏ 22 באפריל 1934 – 10 בספטמבר 2023) היה שף שעבד בבריטניה והתמחה במטבח הצרפתי.
ביוגרפיה

ניקו לדניס נולד להורים יוונים, גדל בטנזניה, למד כלכלה והתמחה בבישול במסעדת "מולן דה מוז'ן" של רוז'ה ורז'ה, שהחזיקה אז בשלושה כוכבים במדריך מישלן האדום.
לדניס עבר לאנגליה ובשנת 1973, בגיל 39, פתח את מסעדתו, "שה ניקו" (chez nico), בלונדון. ב-1995 זכה בניקוד המקסימלי של שלושה כוכבים במדריך המישלן. בשנים 1999-1990 הוא זכה מדי שנה בניקוד המקסימלי של 10 מ-10 במדריך Good Food Guide, כאשר פרש לפנסיה מסעדתו הייתה היחידה בעלת ניקוד זה.
ב-1999, בגיל 65, נפגש עם מנהל מדריך המישלן וביקש שלא להיכלל במדריך, זאת כי הגיע למסקנה שהזמנים השתנו וסעודות במסעדות שלושה כוכבים יקרות מדי בשביל אנשים. במקום זה פתח מסעדה פשוטה וזולה יותר והעביר את העסק לידי בנותיו, נטשה ואיזבלה.
בבעלותו של לדניס היו גם ברחבי בריטניה מסעדות הביסטרו Nico Central, Pilmico bistro ו-Nico at Ninety.
לדניס פרסם מספר ספרי מתכונים שהיו מיועדים לטבח הביתי.
עקב בעיות בריאות מכר לדניס את כל עסקיו ב-2002, אבל נשאר בתפקיד יועץ, והוא ואשתו, דינה-ז'אן דראגיניאן עברו לגור בפרובאנס.
בין תלמידיו הבולטים היה מרקו פייר וייט.
נפטר ב-10 בספטמבר 2023.
ניהול נדל"ן

ניהול נדל"ן הוא תחום שנוצר בעקבות הפיכת נכסי מקרקעין ליותר ממקום מגורים עבור אנשים מסוימים. בעשרות השנים האחרונות, חלה עלייה משמעותית במחירי הקרקעות בערים ומרכזיהן, והתנודות במחירים גדלו. כך הפך תחום הנדל"ן לאפיק השקעה מועדף על אנשים רבים. הפופולריות שלו היא בקרב אנשים שרוצים להשקיע במשהו "קשה", "יציב" יחסית, וכמו כן אנשים בעלי חזון – חזון ליזמות ושינוי, בקנה מידה גדול (בניית גורדי שחקים) וקטן (שיפוץ דירות ומכירתן ברווח).
התפתחות התחום

בעקבות הפיכת קרקעות, דירות ובתים לסחורה הניתנת למכירה והשכרה, נולד גם תחום הניהול של סחורות אלה. תחום ניהול נדל"ן קיים כבר זמן רב בעולם, אך תפס תאוצה רק בעקבות פיתוח גדול במרכזי ערים. הפיתוח הביא משקיעים לרכוש נכסים רבים – כך שלא היה באפשרותם לנהל אותם לבד. ניתן להפיק רווח מנדל"ן עירוני בכמה צורות – השבחתו ומכירתו, קנייה בזול תוך ציפייה לשינוי או פיתוח שיביא לעליית ערך, או קנייה לשם השכרה וקבלת תשואה קבועה. האפשרות השלישית נפוצה מאוד בעולם, וגם בישראל, והיא דורשת תשומת לב רבה מצד המשקיע: ראשית, השכרת הנכס לשוכר המתאים, תוך הבטחת ההשקעה מפני נזקים שהוא עלול לגרום. שנית, אחזקה שוטפת של הנכס, ומענה יעיל לכל בעיותיו של השוכר, ולבסוף תכנון אסטרטגי למיקסום הרווחים מההשקעה. פעולות אלה אפשריות לביצוע עבור משקיע בעל נכס או שניים וזמן פנוי. אך כשהנכסים מתרבים, ההשקעה יכולה לשעבד באופן לא רצוני את המשקיע.
השוואה להשקעות אחרות

נשווה את המצב לתחום השקעות נוסף: שוק ההון. בשוק ההון, אין אף משקיע שמבצע את פעולותיו בעצמו: אף על פי שלנייר ערך אין תחזוקה והוצאות שוטפות, סוחרים בניירות ערך בבורסה דרך חברי בורסה (חברות השקעות ובנקים) בלבד. בנוסף, ישנם אנשים המעוניינים לקבל ניהול מקצועי של השקעותיהם תמורת עמלה.
את ניהול הנכסים ניתן להשוות הן לחבר בורסה, והן למנהל השקעות מקצועי. גם אם המשקיע בנדל"ן בוחר לבצע את השקעותיו בעצמו לפי שיקולו, יש עוד עבודה לעשות. בעיקר אם הנכס הוא נכס להשכרה– מציאת שוכרים, חתימת חוזים, אחזקה. כל אלה הם תפקידיו של מנהל נכסים עבור משקיע המבצע את פעולותיו בעצמו. המשקיעים מהסוג השני, המעוניינים בניהול ממצה יותר – של בחירת תחום ההשקעה, ותכנון עתידי למיקסום רווחים הוא נדיר יותר. הסברות אומרות, שמי שיכול לעשות עסקאות רווחיות, יעשה אותן עבור עצמו, ולא עבור לקוחותיו. המצב כאן שונה מהמצב בשוק ההון – שוק הנדל"ן פחות "יעיל", ותנודותיו איטיות הרבה יותר. לכן, הרבה יותר פשוט לאדם ה"חי" את התחום לבצע את הפעולות הנכונות.
| --- | --- |
בקרת זהויות :  NLI: 987007565591005171  NKC: ph335406
נושאות הנסכים

|  מידע כללי |
| --- | --- |
 מאת:  אייסכילוס 
 שפת המקור:  יוונית עתיקה 
 סוגה:  מחזה 
 סדרה
 ספר קודם:  אגממנון 
 הספר הבא:  נוטות החסד 
 
אורסטס, הרמס ואלקטרה בקבר אגממנון, כד מסביבות 380–370 לפנה"ס
נושאות הנסכים (או נושאות הנסך; ביוונית: Χοηφόροι) היא טרגדיה יוונית מאת המחזאי אייסכלוס. המחזה הוא השני בטרילוגיה "אורסטיאה", והוא הוצג בחגיגות הדיוניסיה באתונה בשנת 458 לפנה"ס. המחזה עוסק באורסטס, בנם של אגממנון וקליטמנסטרה. קליטמנסטרה הרגה את אגממנון, ועכשיו על אורסטס לנקום את נקמתו ולהרוג את אמו. כך ימשיך את הקללה לבית אטראוס, זה דור חמישי.
עלילה

המחזה נפתח בהגעת אורסטס לקברו של אביו, אגממנון. שם הוא פוגש את אחותו אלקטרה. אלקטרה ושפחותיה מתארות את סבלן מידי קליטמנסטרה ואייגיסתוס. דמו של אביהם זועק לנקמה. קליטמנסטרה חלמה חלום רע שגרם לה לשלוח את בתה, אלקטרה לנסוך נסכים על קברו של אגממנון כדי לפייס את רוחו. אורסטס שומע מאחותו כיצד קליטמנסטרה, אמם חיללה את גופתו של אגממנון אחרי שהרגה אותו ובעקבות זאת הוא מחליט לנקום בה ולהחזיר לעצמו את הירושה למרות שיודע כי המעשה של רצח אם הוא נפשע. הוא ואלקטרה מבקשים מאביהם לעזור להם, כמו גם מאלות הצדק.
אורסטס בתחפושת (על מנת שלא יזוהה בארמון) ופילדס חברו, מגיעים לארמון ומבקשים לדבר עם אייגיסתוס. קליטמנסטרה היא זו שמקבלת את פניהם. היא לא מזהה את בנה, והוא וחברו פילדס אומרים לה כי הם שליחים, ובפיהם בשורת מותו של אורסטס. קליטמנסטרה מכניסה אותם לארמון. האומנת נשלחת לקרוא לאייגיסתוס כדי שידבר עם השליחים. האומנת מספרת למקהלה כי קליטמנסטרה שמחה על מותו של אורסטס, בעוד היא נסערת מאוד. ראש המקהלה אומר לה שכשתודיע לאייגיסתוס להגיע, לבקש ממנו להגיע לבד ולא עם פמליה. התחבולה הצליחה, אייגיסתוס מגיע לבדו ואורסטס הורג אותו. קליטמנטרה מגיעה ומגלה כי אורסטס הרג את אייגיסתוס וכי בכוונתו להרוג אותה גם כן. היא מתחננת בפניו לא להרוג אותה, מציעה לו לחבור אליה. אורסטס נמצא במאבק פנימי אך לבסוף מחליט להרוג את אמו. אחרי שביצע את המעשה הוא מסביר כי חש כי פעל בצדק. רצח אייגיסתוס היה ברור ומוצדק. רצח אם הוא מעשה איום, אך הוא מציין כי אפולו עצמו הבטיח לו שרצח אמו מוצדק וכי לא יסבול כתוצאה מכך. המחזה נגמר כאשר הוא רואה את אירניות ובורח מפניהן.
תרגומים לעברית

שבע הטרגדיות: פרומטוס הכבול -- הפרסים -- המבקשות מחסה -- השבעה נגד תבי -- אגממנון -- נושאות הנסך -- בנות החסד; תרגם מיוונית והוסיף מבואות, הערות ונספחים: שלמה דיקמן, ירושלים: מוסד ביאליק ('ספרי מופת מספרות העולם'), תשכ"ה.
נושאות הנסכים; מיוונית: אהרן שבתאי, תל אביב: שוקן ('מחזות יווניים'), תשנ"א 1990.
עיבודים:
האורסטיאה; עִבד לתיאטרון בן-זמננו לאו בריידי ; תרגם מאנגלית: אריה אהרני, תל אביב: אל"ף, 1964.
נונאטאקי רות'ר

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  79°10′00″S 85°57′00″W﻿ / ﻿79.1667°S 85.95°W﻿ / -79.1667; -85.95
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי רות'ר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי רות'ר
 
נונאטאקי רות'ר (באנגלית: Reuther Nunataks) הם רכס של נונאטאקים שאורכו 7 קילומטרים, והוא ממוקם ממערב לפסגת לנדמארק בפסגות פאונדרז ברכס הריטג' שבאנטארקטיקה.
הנונאטאקים נמצאים 6 קילומטרים מערבית לפסגת לנדמארק.
היסטוריה > מקור השם

שמם של הנונאטאקים ניתן להם על ידי משלחת החקר הגאולוגית של אוניברסיטת מינסוטה לחקר האזור, אשר חקרה את הרכס בין השנים 1963–1964.
ההרים נקראו על שם צ'ארלס ג'י. רות'ר (Charles J. Reuther), טכנאי מסוקים של יחידת התעבורה ה-62 של צי ארצות הברית בתקופת מחקר הרכס.
לקריאה נוספת

• G.F.Webers, K.B. Sporli, , , p. 261-262
הערות שוליים

1 2 3 4 5  מידע גאוגרפי והיסטורי
↑  אתרים שנקראו על שם מגלים
נושאי ציפורניים

| נושאי ציפורניים |
| --- | --- |

מיון מדעי
ממלכה:: בעלי חיים
מערכה:: נושאי ציפורניים
שם מדעי
 Onychophora ‏גרובה, 1853
תחום תפוצה

נושאי ציפורניים (שם מדעי: Onychophora) היא מערכה של בעלי חיים יבשתיים בעלי מבנה מקוטע דמוי זחל, בעלי דמיון לפרוקי-רגליים ולתולעים טבעתיות. נושאי הציפורניים היא מערכת בעלי החיים היחידה שלא כוללת בתוכה אף יצור ימי חי. כיום ידועים כ-200 מינים השייכים למערכה זו, אשר נחלקים לשתי משפחות:
Peripatidae - משפחה הנפוצה באזורים טרופיים וסובטרופיים במקסיקו, אמריקה התיכונה, דרום אמריקה ואפריקה
Peripatopsidae - תחום תפוצתם של המינים במשפחה זו כולל את צ'ילה, דרום אפריקה, אוסטרליה וניו זילנד.
המינים המודרניים של מערכה זו קטנים למדי; לפחות אחד מהם מגיע לאורך של 20 ס"מ בלבד. הסוג המוכר ביותר ממערכה זו הוא פריפאטוס (Peripatus) אשר תואר לראשונה ב-1825 על ידי גילדינג.
תיאור

נראה שנושאי הציפורניים התפתחו מיצור בעל מקטעים, אולם במהלך התפתחותם איבדו את חלוקתם למקטעים למעט בראש, שמורכב משלושה מקטעים. במקטע הראשון של ראשם יש שני מחושים ובדרך כלל יש בו גם זוג עיניים. במקטע השני נמצא הפה. בניגוד לפרוקי-רגליים, אין להם שלד חיצוני (exoskeleton) קשה. עורם מכוסה בשיער דקיק (papillae). הם משירים את עורם באופן תקופתי כדי לגדול. אף על פי שבגופם עשרות של זוגות רגליים, אין הם מקוטעים בניגוד לתולעים טבעתיות. בקצוות רגליהם יש להם ציפורני כיטין ורפידות המשמשים אותם לתנועה על משטחים חלקים. הם נושמים באמצעות מעברים בעורם הנקראים "טריכאות". הטריכאות פתוחות תמיד, ומסיבה זו נושאי הציפורניים זקוקים לסביבה לחה, שאם לא כן הם מצויים בסכנת התייבשות.
התנהגות

נושאי ציפורניים מודרניים הם טורפים המסוגלים לשתק בעלי חיים הגדולים מהם הודות לחומר דביק שהם מפרישים מבלוטות בראשם. הם מסוגלים לשתק מטרה עד מרחק של 30 ס"מ ולשאת כמות נוזל המגיעה ל-10% ממשקל גופם.
לנושאי ציפורניים דרך ייחודית להעברת הזרע. הזכר מדביק אל הנקבה חבילת זרע, ללא הבחנה היכן בדיוק בגופה תחובר החבילה. הרקמה בתחתית חבילת הזרע מתמוססת והחבילה מתמוססת אל תוך גוף הנקבה. הזרע נע במערכת הדם עד הגיעו אל השחלות.
נושאות המטוסים מסדרת שטורם

| --- | --- |
דגם נושאת המטוסים
דגם נושאת המטוסים
 תיאור כללי
 סוג אונייה:  נושאת מטוסים
 צי:   הצי הרוסי
 דגל הצי:  
 סדרה:  שטורם
 סדרה קודמת:  נושאת המטוסים אדמירל קוזנצוב נושאת המטוסים אדמירל אוליאנובסק
 ציוני דרך עיקריים
 מספנה:  המספנות הבלטיות בסנקט פטרבורג
 הוזמנה:  2015
 תקופת הפעילות:  ?–בפיתוח
 מידות
 הֶדְחֶק:  90,000 – 100,000 טונות
 אורך:  330 מטר
 שוקע:  11 מטר
 נתונים טכניים
 מהירות:  30 קשר (כ-56 קמ"ש)
 גודל הצוות:  4,500 עד 5,000
 הנעה:  שני כורים גרעיניים
 אמצעי לחימה
 חימוש:  טילי S-500‏
 מסוקים:  מסוקים מדגם קמוב Ka-27
 מטוסים:  מטוסי קרב מדגם סוחוי T-50 ומיג-29K ומל"ט מדגם "סקאט"
נושאות המטוסים מסדרת "שטורם" (ברוסית: Шторм, מילה שמשמעותה "סערה") הן סדרת נושאות מטוסים המפותחות עבור הצי הרוסי על ידי מרכז המחקר המדעי הממלכתי קרילוב (КГНЦ, Крыловский государственный научный центр) וצפויות להיכנס לשירות לאחר שנת 2030 ולהוות חוד החנית בצי הרוסי והספינות העיקריות שתסייענה בהגנה על גבולות רוסיה בחוג הקוטב הצפוני.
סדרת נושאות המטוסים נושאת את הסימון "פרויקט 23000" ובאפריל 2016 נודע כי הן צפויות להיבנות באחת ממספנות סנקט פטרבורג, במספנות הבלטיות או ב"מספנה הצפונית" (Северная верфь).
תכנון ופיתוח

פרויקט 23000Э או שטורם הוא פרויקט לפיתוח נושאת על על ידי מרכז המחקר המדעי על שם קרילוב עבור הצי הרוסי. מחירה של נושאת העל מוערך ב-7.5 מיליארד דולר כשפיתוחו צפוי להימשך כעשור.
נושאות המטוסים מסדרת שטורם מתוכננות, עם סיום פיתוחן, להיקלט בשירות הצי הצפוני.
דגם מוקטן של נושאת המטוסים המתוכננת הוצג במסגרת הסלון הימי הצבאי הבינלאומי שנערך בסנקט פטרבורג ביולי 2013 ונחשף לכלל הציבור בפורום הטכנולוגיה הצבאית "ארמייה-2015", שנערך בבסיס הצבא הרוסי בקובינקה, מחוז מוסקבה, ביוני 2015.
בניית נושאת המטוסים מתוכננת לאחר שנת 2030
בנובמבר 2016 הונחה ההצעה לקרוא לנושאת המטוסים הראשונה בסדרת בשם "מרשל ז'וקוב", על שם המצביא גאורגי ז'וקוב.
נושאת המטוסים צפויות לקלוט לשירותיהן את מטוסי הקרב המודרניים ביותר מתוצרת רוסיה, כדוגמת הסוחוי T-50 ומיג-29K ומסוקי הקאמוב Ка-27‏.
הערות שוליים

1 2 3 4 5  Nikolai Novichkov (14 במאי 2015). "Russia developing Shtorm supercarrier". IHS Jane's Defence Weekly. נבדק ב-16 במאי 2015. {{cite web}}:  (עזרה)
↑  "Не «Штормом» единым". Русская Планета. 2015-07-06.
↑  Проект российского авианосца индекса «Шторм» готов
↑  Масорин: Россия построит атомные авианосцы
↑  Перспективный авианосец «Шторм» получит уникальный корпус, 20.05.2015 г. Мировое обозрение (tehnowar.ru)
↑  «Севмаш» будет строить авианосцы «Шторм», 21.05.2015 г. Морской Бизнес Северо-Запада
↑  "В России спроектировали ядерный авианосец «Шторм»". Русская Планета. 2015-05-19.
↑  ОСК: строительство перспективного авианосца может вестись на одной из верфей Петербурга
↑  "Что представляет собой многоцелевой авианосец «Шторм»?". Аргументы и факты. 2015-05-19.
↑  Новый авианосец ВМФ России будет оснащён атомными реакторами РИТМ-200 — источник
↑  מאפייני נושאת המטוסים "שטורם" באתר janes.com
↑  עתיד הפרויקט
↑  Ненашев: ДПФ предложило назвать перспективный авианосец именем Жукова
↑  "Крыловский государственный научный центр (КГНЦ) в Петербурге завершил проектирование нового многоцелевого тяжёлого авианосца". НТВ. 2015-05-19.
מסע האלף

גריבלדי ב-1860
מסע האלף (איטלקית: Spedizione dei Mille) הוא הכינוי שניתן למבצע צבאי שהתרחש ב-1860 בפיקודו של ג'וזפה גריבלדי, בו הביס את ממלכת שתי הסיציליות כוח של כאלף מתנדבים, מה שהוביל לפירוק הממלכה ולסיפוח שטחה לממלכת סרדיניה-פיימונטה ולבסוף לאיטליה המאוחדת.
רקע

לאחר סיפוח הדוכסות הגדולה של טוסקנה, דוכסות מודנה, דוכסות פארמה ורומאניה לממלכת סרדיניה-פיימונטה במרץ 1860, שמו הלאומנים האיטלקים את עיניהם אל ממלכת שתי הסיציליות, שכללה את סיציליה ואת דרום חצי האי האפניני, וראו את כיבושה כשלב הבא וההכרחי בדרך לאיחוד איטליה.
בתחילת השנה היה גריבלדי בג'נובה, שם תכנן את המסע לכיבוש סיציליה ונאפולי. לגריבלדי הייתה תמיכה סמויה מצד הממלכה המאוחדת, שהייתה מודאגת עקב התקרבותם של הנאפוליטנים לאימפריה הרוסית, כחלק מניסיונם של הרוסים לבסס נוכחות בים התיכון, שכן חשיבותם האסטרטגית של נמלי סיציליה התגברה עם כריית תעלת סואץ. בנוסף, רצתה בריטניה ליצור תנאים כלכליים נוחים לרכישת כמויות גדולות של הגופרית הסיצילאנית בתחילת עידן אוניות הקיטור.
המסע > ההפלגה לסיציליה

טרם תחילת המסע, נחתה בסיציליה קבוצה בראשותו של פרנצ'סקו קריספי במטרה לזכות בתמיכתם של אנשי מאפיה מקומיים.
ב-6 במאי 1860 יצא המסע לדרך. גריבלדי וכוחותיו הפליגו מג'נובה שבצפון איטליה בספינות "פיימונטה" ו"איל לומברדו" שנרכשו מג.ב. פושה. הכוח מנה כאלף מתנדבים, בהם גם נשים. ב-7 במאי ביצעו הספינות עצירה קצרה ליד צוק טלאמונה שבדרום טוסקנה לקבלת מים ונשק מהכוחות הפיימונטים, ומשם המשיכו לסיציליה.
ב-11 במאי עגנו הספינות בעיר מרסלה שבקצה המערבי של סיציליה. ספינות בית בורבון, ששלט בממלכת שתי הסיציליות באותה תקופה, תקפו את הכוח. הספינה "פיימונטה" נלכדה, ואילו "לומברדו" נפגעה וטבעה, אך פינויה הושלם לפני כן.
ב-14 במאי, בעת ששהו האלף בסאלמי, הודיע גריבלדי על שאיפתו להיות שליט סיציליה בשמו של המלך ויטוריו אמנואלה השני.
המסע > קלאטאפימי ופאלרמו

ב-15 במאי ניצחו האלף את הקרב הראשון במערכה, כשלחמו בקלאטאפימי מול כ-2,000 חיילים נאפוליטנים. ניצחונם לא היה מכריע וחד-משמעי, אך בעקבותיו עלה המורל בקרב חיילי האלף, ובמקביל ירד אצל הנאפוליטנים, שהחלו להרגיש כי ננטשו. בינתיים, עלה מספר הלוחמים בכוחו של גריבלדי לכ-1,200 עם הצטרפות תושבים מקומיים.
ב-27 במאי הטיל הכוח מצור על פאלרמו, בירת האי. על העיר הגנו כ-16,000 איש, אך הם היו תחת פיקודו של הגנרל פרדיננדו לאנצה בן ה-75, שהיה מבולבל והססן. כוחותיו של גריבלדי תקפו את קו ההגנה החיצוני של העיר בשני צירים, ובו בזמן הותקפו חיילי פאלרמו גם על ידי חלק מהאוכלוסייה המקומית, בנוסף לכ-2,000 אסירים שברחו מבתי הסוהר המקומיים. לאחר שחייליו של לאנצה נסוגו מרוב עמדותיהם, הורה הגנרל על הפצצות מסיביות, שנמשכו שלושה ימים, וגבו את חייהם של כ-600 תושבים. ב-28 במאי, יום לאחר תחילת המתקפה, שלט גריבלדי ברוב חלקי העיר והכריז על ביטול מרותו של בית בורבון. לאחר יום נוסף, ביקש לאנצה להכריז על הפסקת אש. כשהגיעה לעיר יחידת תגבורת נאפוליטנית, שחייליה היו מצוידים בנשק רב ומאומנים היטב, היה עלול גריבלדי להקלע לבעיה מבחינה צבאית, אך הוא ניצל הודות לכניעתו של לאנצה. לבסוף נחתם הסכם שביתת נשק, בתיווכו של אדמירל בריטי, והכוחות הנאפוליטנים עזבו את הנמל.
המסע > נסיגת כוחות נאפולי וכיבוש מילאצו ומסינה

כוחות בורבון קיבלו הוראה לנוע למזרח האי ולפנותו מתושביו. הנאפוליטנים הצליחו אמנם לדכא מרד בהנהגתו של ניקולא פאבריצי, שפרץ ב-31 במאי בקטניה, אך הצלחה זו איבדה את משמעותה עם מתן הפקודה לעזוב לכיוון מסינה. בשלב זה, הערים היחידות בסיציליה שנותרו תחת שלטון הממלכה היו סירקוזה, אוגוסטה, מילאי ומסינה. גריבלדי גייס כ-20,000 חיילים, ובמקביל, החלו התקוממויות מקומיות מצד איכרים, שקיוו להקלה בתנאים הקשים שבהם אילצו אותם בעלי האדמות לעבוד.
קצב הניצחונות המהיר של גריבלדי החל להדאיג את קמילו בנסו די קאבור, ראש ממשלת פיימונטה-סרדיניה, שבתחילת יולי שלח לגריבלדי הצעה לסיפוח מיידי של סיציליה לפיימונטה. גריבלדי סירב בתקיפות בטענה שאין לבצע מהלך מסוג זה עד סיום המלחמה. שליחו של קאבור, לה פארינה, אף נעצר וגורש מהאי. מחליפו היה אגוסטינו דפרטיס, שבניגוד ללה פארינה זכה באמונו של גריבלדי.
ב-25 ביוני הכריז פרנצ'סקו השני, מלך שתי הסיציליות על חוקה, בניסיון כושל לרצות את נתיניו, שלא נענו לקריאותיו להגן על משטרו. במקביל, היו האזרחים הליברלים והמהפכנים נלהבים לקראת בואו של גריבלדי.
בשלב זה הקים גריבלדי את "הצבא הדרומי" (Esercito Meridionale), שהורכב מ"האלף", ממתנדבים נוספים מאיטליה, ומחיילים פיימונטים. מנגד, גייסו הנאפוליטנים כ-24,000 חיילים להגנה על מסינה ועל שאר הערים.
ב-20 ביולי תקף גריבלדי את מילאצו עם כוח של כ-5,000 לוחמים. הנאפוליטנים הגנו בעוז על העיר, אך חוסר תיאום, כמו גם סירובו של מרשל קלארי, המפקד העליון של הכוחות באי, לשלוח תגבורת ממסינה, העניקו לאלף ניצחון נוסף. שישה ימים לאחר מכן, נכנע קלארי בקרב על מסינה, שבסופו נשארו במצודות ובמבצרים שבעיר כ-4,000 מלוחמיו. עד סוף ספטמבר נכנעו גם הם.
המסע > קלבריה

לאחר שסיימו את ההשתלטות על סיציליה, התכוננו אנשיו של גריבלדי לכיבוש חלקה היבשתי של הממלכה, וב-19 באוגוסט חצו את מצר מסינה והגיעו לקלבריה, מחוז בחלקו הדרום-מערבי של חצי האי האפניני. קאבור התנגד למהלך ושלח לגריבלדי מכתב שבו המליץ שלא לחצות את המצר, אך גריבלדי, בהסכמתו השקטה של המלך ויטוריו אמנואלה השני, לא נענה להפצרותיו של קאבור.
20,000 מחייליו של צבא בית בורבון שהו בקלבריה באותה עת, אך מלבד ערים ספורות, כמו רג'ו די קלבריה שנכבשה ב-21 באוגוסט במחיר כבד, לא נתקלו כוחותיו של גריבלדי בהתנגדות צבאית משמעותית, ומספר יחידות בורבוניות התפרקו או אף ערקו ועברו להילחם יחד עם "האלף". ב-30 באוגוסט נכנע הצבא הסיציליאני באופן רשמי. הצי הנאפוליטני הלך בעקבותיו.
המסע > סיום המסע

המלך פרנצ'סקו השני נאלץ לעזוב את נאפולי, בירת הממלכה, ולהתבצר בעיר גאטה שבדרום מחוז לאציו. ב-7 בספטמבר כבש גריבלדי את הבירה בלא התנגדות, והתקבל על ידי האוכלוסייה המקומית כ"משחרר".
בקרב וולטורנו המכריע, שנערך ב-1 וב-2 באוקטובר, נהנה גריבלדי מתמיכת הצבא הפיימונטי, שבהסכמת צרפת חצה את מארקה ואומבריה (אז בתחומי מדינת האפיפיור), תוך שהוא מביס את צבא האפיפיור שניסה לעצרו ליד אנקונה, והביס את שארית צבא בורבון, שמנה כ-50,000 חיילים.
ב-21 באוקטובר נערך משאל עם, שברוב מוחץ נתן גושפנקא רשמית לסיפוח ממלכת שתי הסיציליות לממלכת פיימונטה-סרדיניה.
מקובל לראות בפגישה בין המלך ויטוריו אמנואלה השני לבין גריבלדי, שנערכה בטאנו ב-26 באוקטובר, את סיום המסע. אחרים מציינים את 7 בנובמבר 1860, כשהמלך הגיע לנאפולי, כתאריך סיומו.
ראו גם

איחוד איטליה
ויטוריו אמנואלה השני
קמילו בנסו די קאבור
ג'וזפה גריבלדי
תחילת המסע בקווארטו
המצור על פאלרמו
גריבלדי בקרב מילאצו
קרב וולטורנו
משפחת בניה הסופר

משפחת בניה הסופר הייתה משפחת סופרים, דהיינו מעתיקי ספרים, שפעלה בסוף המאה ה-15 ותחילת המאה ה-16 בצנעא, בירת תימן.
בראש המשפחה עמד הרב בניה הלוי (בניה הוא תרגום של "עמר"). שמו המלא היה בניה בן סעדיה בן זכריה אלמרגזי. הוא נחשב לגדול מעתיקי הספרים ביהדות תימן. יש הסבורים כי שימש כראש אב בית דין העיר צנעא.
גם ארבעת ילדיו דוד, יוסף, סעדיה ומרים וכן נכדיו בני בנו דוד, מעודד והרב אביגד (כיהן כראש אב בית הדין צנעא) היו סופרים.
הם העתיקו ספרים מגוונים: חומשים, נ"ך, ש"ס, מדרש, תכאליל, כתבי הרמב"ם ועוד. כארבעים מהם נשתמרו בספריות ובידיים פרטיות. מחזור שהועתק בשנת 1508 על ידי הבן הרב יוסף, נמצא בספריה הממלכתית בברלין.
העתקותיהם נחשבות כמדויקות. שאלת היחס בין נוסח המקרא בספריהם למסורה של טבריה עוררה פולמוס בין החוקרים בשנת התשכ"א 1961 מעל דפי "הארץ".
לפי תאריכי הקולופונים, העתיק רבי בניה כתבים בשנים 1483-1460, רבי דוד בשנים 1473-1510, רבי יוסף בשנים 1478-1508. רבי סעדיה העתיק ספר פילוסופי של אלגזאלי בשנת 1498 ורבי אביגד העתיק ספרים בשנים 1540-1531.
רבי יעקב ספיר, שביקר בתימן בשנת התרי"ט 1859, ראה חומש בכתב ידה של הסופרת מרים, ובו היה כתוב: "אל תשיתו עלי חטאת אם תמצאו בו שגיאות, כי אשה מינקת אנכי. מרים בת בניה הסופר". עוד כותב ספיר, כי יהודי צנעא אומרים שהרב בניה העתיק ארבע מאות ספרים, אולם מספר זה נראה מופרז.
לקריאה נוספת

יהודה רצהבי, תורתן שלבני תימן, קריית אונו התשנ"ה 1995, עמוד צט.
משה גברא, אנציקלופדיה לחכמי תימן, בני ברק התשנ"ז 1997.
הערות שוליים

↑  שלמה מורג, "גילויים נוספים בכתבי יד של המקרא", הארץ, תרבות וספרות, ב בתמוז תשכ"א
↑  יעקב ספיר, "ספר מסע תימן", כט: קדמות היהודים בתימן וקורותיהם.  גדולי הדור וחבוריהם, באתר פרויקט בן-יהודה
ניגון ברדיצ'ב

| --- | --- |

 שיר
 סוגה:  ניגון חסידי
ניגון ברדיצ'ב (ביידיש: ניגון ברדיצ'ובער) הוא ניגון חסידי המיוחס לרבי לוי יצחק מברדיצ'ב.
עיבודים וביצועים מוזיקליים

בשנת 2007 הופיע הניגון באלבום הבכורה של הזמר הישראלי יהודה גרין, "נשמת". ב-2014 הופיע הניגון באלבום האולפן השלישי של הזמר האמריקאי בערי וועבער, "פארברענג 2", ובמאי 2018 הוציא המוזיקאי הישראלי יצחק מאיר גרסה משלו לניגון,
עיבודים וביצועים מוזיקליים > הביצוע של עקיבא תורג'מן - ניגון ברדיצ'ב (התבודדות)

| --- | --- |

 סינגל בביצוע עקיבא תורג'מן
 מתוך האלבום אל תעזבי ידיים
 יצא לאור:  13 בספטמבר 2021
 מקום הקלטה:  הקלטת כלי מיתר: האולפן של יועד ניר  הקלטת שירה: האולפן של מאור שושן
 שפה:  עברית
 אורך:  5:01
 כתיבה:  עקיבא תורג'מן
 הפקה:  מאור שושן
 עיבוד:  מאור שושן, עקיבא תורג'מן
גרסה של הזמר הישראלי עקיבא תורג'מן לניגון הופיעה באלבום האולפן השני שלו, "אל תעזבי ידיים". הניגון יצא ב-13 בספטמבר 2021, כמה ימים לפני צאת האלבום. לקראת סוף הניגון הוסיף עקיבא מספר מילים משלו. את הביצוע הופק על ידי מאור שושן, ועובד בידי עקיבא ושושן.
הערות שוליים

↑   NO LYRICS: Yehuda Green - The Berditchever Nigun יהודה גרין - ניגון ברדיצ'ב, סרטון בערוץ "Yossi Nachman", באתר יוטיוב (אורך: 04:39)
↑   ניגון ברדיצ'ובער, סרטון בערוץ "Beri Weber - Topic", באתר יוטיוב (אורך: 01:58)
↑   יצחק מאיר - ניגון רבי לוי יצחק מברדיצ'ב - "מסע הבעש"ט" | Yitzchak Meir - Berditchev Nigun, סרטון בערוץ "יצחק מאיר", באתר יוטיוב (אורך: 05:08)
↑  יאיר טוקר, ‏יצחק מאיר בניגון רבי לוי יצחק מברדיצ'ב, באתר כיכר השבת, 16 במאי 2018
↑   עקיבא - ניגון ברדיצ'ב (התבודדות) | Akiva, סרטון בערוץ "עקיבא - Akiva", באתר יוטיוב (אורך: 05:02)
↑  דוד ברגר, בשיתוף שובה ישראל‏, התבודדות: האלבום החדש של 'עקיבא', באתר וואלה, 13 בספטמבר 2021
↑  אליעזר חסיד, מתוך האלבום החדש: עקיבא תורג'מן מגיש 'ניגון ברדיצ'ב', באתר בחדרי חרדים, 14 בספטמבר 2021
↑  יאיר טוקר, ‏'עקיבא' בסינגל מרגש לקראת יו"כ: ניגון ברדיטשוב, באתר כיכר השבת, 13 בספטמבר 2021
נונאטאקי צ'רץ'

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  66°48′S 52°39′E﻿ / ﻿66.8°S 52.65°E﻿ / -66.8; 52.65
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי צ'רץ'(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאקי צ'רץ'
 
נונאטאקי צ'רץ' (באנגלית: Church Nunataks) הם שורה של נונאטאקים קטנים בארץ אנדרבי שבאנטארקטיקה.
שורת הנונאטאקים נמצאת 2 קילומטרים צפונית מזרחית להר סמת'רסט ו-52 קילומטרים דרומית מערבית להר סטור האנאקן.
היסטוריה > גילוי הנונאטאקים

הנונאטאקים מופו בהתבסס על תצלומי אוויר שצולמו בשנת 1957 על ידי מטוס משלחת החקר הלאומית האוסטרלית לאנטארקטיקה.
היסטוריה > מקור השם

שמם של הנונאטאקים ניתן להם על ידי ועדת השמות האנטארקטיים של אוסטרליה.
הנונאטאקים נקראים על שמו של ס. וו. צ'רץ' (S.W. Church) שהיה קצין רדיו בתחנת וילקס בשנת 1961.
ניגון הבינוני

ניגון הבינוני (ביידיש: דער בינוני) הוא ניגון חב"ד ללא מילים, אשר הולחן בידי ‏אהרן חריטונוב‏ (Q113711426), ונחשב לניגון המזוהה עם הרבי הריי"ץ.